Psalme 5 | Beibele Inthaneteng | Phetolelo ya Lefase le Lefsa
Go moopediši: Diriša Nehilothe.* Koša ya Dafida. 5 Sekegela dipolelo tša ka tsebe,+ hle Jehofa;Kwešiša go fegelwa ga ka. 2 Theetša mokgoši wa sello sa ka sa go llela thušo,+Wena Kgoši+ ya ka le Modimo wa ka, gobane ke wena ke go rapelago.+ 3 Wena Jehofa, mesong o tla kwa lentšu la ka;+Mesong ke tla bolela le wena gomme ka leta.+ 4 Gobane ga o Modimo yo a kgahlwago ke bokgopo;+Ga go le o tee yo mobe yo a ka dulago le wena le ge e le ka lebakanyana.+ 5 Ga go na baikgantšhi bao ba ka emago pele ga mahlo a gago.+O hloile bohle bao ba tlwaetšego go dira tše di gobatšago;+ 6 O tla fediša bao ba bolelago maaka.+Jehofa o hloile motho yo a tšhollago madi+ le yo a dirago tša bofora.+ 7 Ge e le nna, ka baka la boati bja botho bja gago+Ke tla tsena ka ntlong ya gago,+Ke tla khunama ke lebane le tempele ya gago e kgethwa ke go boifa.+ 8 Hle Jehofa, ntlhahle ditseleng tša gago tša go loka+ ka baka la manaba a ka;+Nthuše go sepela tseleng ya gago go se na mapheko.+ 9 Gobane melomong ya bona ga go seo se ka botwago;+Menagano ya bona e tletše bokgopo.+Mogolo wa bona ke lebitla le le ahlamego;+Ba diriša leleme le boreledi.+ 10 Modimo o tla ba bona molato;+Ba tla wišwa ke merero ya bona.+A ba tšitlanywe ke bontši bja dikarogo tša bona,+Ka gobane ba rabetše go wena.+ 11 Eupša bohle bao ba tšhabelago go wena ba tla thaba;+Ba tla goeletša ka lethabo go iša mehleng ya neng le neng.+O tla thibela gore ba se batamelwe,O tla hlalalelwa ke bao ba ratago leina la gago.+ 12 Gobane wena Jehofa o tla šegofatša le ge e le mang yo a lokilego;+Ka ge o ba amogela, o tla ba šireletša bjalo ka ge eka ke ka kotse e kgolo.+
^ “Nehilothe.” Ke lentšu la Seheberu leo go sa tsebjego gabotse seo le se bolelago. E ka ba e le leina la seletšo sa mmino seo se butšwetšwago goba e le leina la koša.